
Evropski parlament,
–	ob upoštevanju predloga Komisije Svetu (COM(2023)0064),
–	ob upoštevanju člena 2(1) in člena 81(3) Pogodbe o delovanju Evropske unije, na podlagi katerih se je Svet posvetoval s Parlamentom (C9-0026/2023),
–	ob upoštevanju člena 82 Poslovnika,
–	ob upoštevanju poročila Odbora za pravne zadeve (A9-0355/2023),
1.	odobri predlog Komisije, kakor je bil spremenjen;
2.	poziva Komisijo, naj ustrezno spremeni svoj predlog na podlagi člena 293(2) Pogodbe o delovanju Evropske unije;
3.	poziva Svet, naj ga obvesti, če namerava odstopiti od besedila, ki ga je odobril Parlament;
4.	poziva Svet, naj se ponovno posvetuje z njim, če namerava bistveno spremeniti predlog Komisije;
5.	naroči svoji predsednici, naj stališče Parlamenta posreduje Svetu, Komisiji in nacionalnim parlamentom.

[bookmark: _GoBack]Sprememba		1
Predlog sklepa
Uvodna izjava 2
	

	Besedilo, ki ga predlaga Komisija
	Sprememba

	(2)	Francija je predložila informacije, ki kažejo, da ima zaradi izjemnih gospodarskih, kulturnih, zgodovinskih, socialnih in političnih vezi med Francijo in Alžirijo poseben interes za pogajanja o osnutku sporazuma, ki ga je posredovala Komisiji.
	(2)	Francija je predložila informacije, ki kažejo, da ima zaradi izjemnih gospodarskih, kulturnih, zgodovinskih, socialnih in političnih vezi med Francijo in Alžirijo poseben interes za pogajanja o dvostranskem sporazumu z Alžirijo, katerega osnutek je bil poslan Komisiji.



Sprememba		2
Predlog sklepa
Uvodna izjava 8
	

	Besedilo, ki ga predlaga Komisija
	Sprememba

	(8)	Večina zadev, ki jih je treba obravnavati v osnutku sporazuma med Francijo in Alžirijo, vpliva na pravni red Unije, zlasti zakonodajo EU na področju družinskega prava. Zato zadeve, ki jih zajemajo take mednarodne zaveze, spadajo v izključno zunanjo pristojnost Unije. Države članice se lahko pogajajo o takih zavezah ali jih sprejmejo le, če jih za to pooblasti Unija v skladu s členom 2(1) Pogodbe o delovanju Evropske unije (PDEU) v povezavi z materialno pravno podlago člena 81(3) PDEU.
	(8)	Nekatere zadeve, ki jih je treba obravnavati v osnutku sporazuma med Francijo in Alžirijo, vplivajo na ustrezne dele pravnega reda Unije na področju družinskega prava. Zato zadeve, ki jih zajemajo take mednarodne zaveze, spadajo v izključno zunanjo pristojnost Unije. Države članice se lahko pogajajo o takih zavezah ali jih sprejmejo le, če jim na podlagi člena 2(1) Pogodbe o delovanju Evropske unije (PDEU) zakonodajalec Unije podeli pooblastilo za to v skladu z zakonodajnim postopkom iz člena 81(3) PDEU.



Sprememba		3
Predlog sklepa
Člen 1 – odstavek 1 – alinea 1
	

	Besedilo, ki ga predlaga Komisija
	Sprememba

	—	obvesti Alžirijo, da bo Evropska komisija sodelovala pri pogajanjih kot opazovalka ter bo obveščena o napredku in rezultatih, doseženih v različnih fazah pogajanj;
	—	obvesti Alžirijo, da Evropska komisija lahko sodeluje pri pogajanjih kot opazovalka ter je obveščena o napredku in rezultatih, doseženih v različnih fazah pogajanj;



Sprememba		4
Predlog sklepa
Člen 1 – odstavek 1 – alinea 2
	

	Besedilo, ki ga predlaga Komisija
	Sprememba

	—	spodbuja Alžirijo, naj razmisli o pristopu k temeljnim konvencijam na področju družinskega prava, ki jih je razvila Haaška konferenca o mednarodnem zasebnem pravu, in začne resno analizirati razloge, ki Alžiriji trenutno preprečujejo, da bi to storila;
	—	spodbuja Alžirijo, naj razmisli o pristopu k temeljnim konvencijam na področju družinskega prava, ki jih je razvila Haaška konferenca o mednarodnem zasebnem pravu, in začne analizirati najprimernejše načine za odpravo ovir, ki Alžiriji trenutno preprečujejo, da bi to storila;



Sprememba		5
Predlog sklepa
Člen 1 – odstavek 1 – alinea 3
	

	Besedilo, ki ga predlaga Komisija
	Sprememba

	—	obvesti Alžirijo, da je po zaključku pogajanj potrebno pooblastilo Sveta Evropske unije, preden lahko pogodbenici skleneta sporazum;
	—	obvesti Alžirijo, da je po zaključku pogajanj potrebno pooblastilo Sveta Evropske unije, preden lahko Francija sklene sporazum;



Sprememba		6
Predlog sklepa
Člen 1 – odstavek 1 – alinea 4
	

	Besedilo, ki ga predlaga Komisija
	Sprememba

	—	obvesti Alžirijo, da lahko pooblastilo Sveta Evropske unije za sklenitev sporazuma na predlog Komisije določa, da ima lahko sporazum omejeno časovno veljavnost (na primer pet let) in ga bo morda treba pozneje ponovno preučiti;
	—	obvesti Alžirijo, da lahko pooblastilo Sveta Evropske unije za sklenitev sporazuma na predlog Komisije določa, da ima lahko sporazum omejeno časovno veljavnost, po možnosti s sistemom tihega podaljševanja, ki se navede v sklepu Evropskega parlamenta in Sveta o sklenitvi sporazuma;



Sprememba		7
Predlog sklepa
Člen 1 – odstavek 1 – alinea 4 a (novo)
	

	Besedilo, ki ga predlaga Komisija
	Sprememba

	
	—	vstavi določbo, da bo sporazum v primeru poznejše sklenitve sporazuma med Unijo ali Unijo in njenimi državami članicami na eni strani ter Alžirijo na drugi strani ali pristopa Alžirije k ustreznim haaškim konvencijam v celoti ali deloma odpovedan oziroma da bodo njegove zadevne določbe takoj nadomeščene;



Sprememba		8
Predlog sklepa
Člen 1 – odstavek 1 – alinea 5
	

	Besedilo, ki ga predlaga Komisija
	Sprememba

	—	vstavi določbo, v skladu s katero odločbe, priznane v Franciji na podlagi tega sporazuma, pozneje ne morejo krožiti v drugih državah članicah EU;
	—	vstavi določbo, v skladu s katero odločbe, priznane v Franciji na podlagi tega sporazuma, pozneje ne morejo krožiti v drugih državah članicah EU na podlagi prava Unije;



Sprememba		9
Predlog sklepa
Člen 1 – odstavek 1 – alinea 6
	

	Besedilo, ki ga predlaga Komisija
	Sprememba

	—	zagotovi, da so določbe o pravici do zavrnitve vročitve pisanj usklajene z določbami člena 12(3) prenovljene uredbe o vročanju pisanj, kar pomeni, da lahko naslovnik zavrne vročitev pisanj bodisi ob vročitvi bodisi v dveh tednih po vročitvi;
	—	zagotovi, da so določbe sporazuma, ki je bil dosežen v pogajanjih z Alžirijo, v skladu z ustreznim pravnim redom Unije in haaškimi konvencijami;

